Presidenti Macron priti kryeministrin e Kosovës
Presidenti francez, Emmanuel Macron, priti në Paris kryeministrin e Kosovës, Avdullah Hoti, në prag të rifillimit të bisedimeve Kosovë – Serbi, me ndërmjetësimin e BE-së. 
Presidenti francez, Emmanuel Macron, priti sot në Paris kryeministrin e Kosovës, Avdullah Hoti, takimi i parë në kuadër të zhvillimeve të kësaj jave që pritet të shënojë rifillimin e bisedimeve Kosovë – Serbi, me ndërmjetësimin e Bashkimit Evropian. Në një postim në rrjetet sociale, kryeministri Hoti shkroi se “”. Franca, shkroi ai, “”. Të enjten presidenti Macron do të presë në Paris edhe presidentin e Serbisë, Aleksandër Vuçiç. Të premten presidenti Macron dhe kancelarja gjermane Angela Merkel, do të zhvillojne një video konferencë me kryeministrin Hoti dhe presidentin serb Vuçiç, të cilët të dielën në Bruksel do të ulen përballë njëri tjetrit në takimin e parë mes palëve që nga vjeshta e vitit 2018. Por çfarë mund të pritet nga rifillimi i këtyre bisedimeve? Analistët politikë në Kosovë thonë se procesi i ndërmjetësuar nga Bashkimi Evropian nuk ka arritur të përmbushë synimin kryesor për normalizimin e marrëdhënieve ndërmjet të dyja vendeve. Jeta Krasniqi nga Instituti Demokratik i Kosovës thotë se problemi qëndron te vendet anëtare të Bashkimit Evropian që ende nuk e njohin shtetësinë e Kosovës. “”, tha ajo në një bisedë për Zërin e Amerikës. Zonja Krasniqi tha se ndryshimi i qasjes së shteteve jo njohëse duhet të bëhet përmes angazhimit më të madh të dy fuqive më të mëdha evropiane, Francës dhe Gjermanisë. Dyzetedy deputetë të Parlamentit Evropian u bënë thirrje të martën presidentit të Francës, Emanuel Macron dhe kryeministrit të Holandës, Mark Rutte, që të mos bëhen pengesë për liberalizimin e vizave për qytetarët e Kosovës. Franca dhe Holanda konsiderohen ndër frenueset e vendimit për këtë çështje. Në letrën e deputetëve thuhet se “”, thuhet në letër të në të cilën theksohet se Kosova i ka përmbushur të gjitha kriteret e përcaktuara nga Komisioni Evropian. “”. Më 27 qershor, një grup deputetësh të Parlamentit Evropian kërkoi nga kancelarja gjermane Angela Merkel, që të përmbyllet procesi i liberalizimit të vizave për Kosovën deri në fund të këtij viti. Gjermania aktualisht mban kryesinë e radhës së Bashkimit Evropian. Plani për rifillimin e bisedimeve të ndërmjetësuara nga Bashkimi Evropian u publikua pak ditë pasi që Prokuroria e Posaçme për Kosovën me seli në Hagë, publikoi njoftimin për ngritjen e akuzave ende të pakonfirmuara ndaj presidentit të Kosovës, Hashim Thaçi dhe kryetarit të Partisë Demokratike, Kadri Veseli, si të dyshuar për krime kundër njerëzimit dhe krime lufte. Publikimi i akuzave u bë në prag të takimit Kosovë-Serbi në Shtëpinë e Bardhë që planifikohej të mbahej më 27 qershor me ndërmjetësimin e ambasadorit Richard Grenell, i dërguar i posaçëm i presidentit Donald Trump për bisedimet e paqes Kosovë – Serbi. Ambasadori Grenell paralajmëroi se së shpejti do të caktohet një datë e re e takimit. Arton Demhasaj nga organizata “Çohu” thotë se në fakt procesi i bisedimeve më lehtë mund të përmbyllet në Washington. “”, thotë ai. “”, thotë zonja Krasniqi. Vëzhguesit thonë se zhvillimet e fundit pasqyrojnë mungesën e një bashkërendimi transatlantik rreth Kosovës dhe publikimi i akuzave në prag të takimit në Shtëpinë e Bardhë, ishte goditje ndaj nismës amerikane për rifillimin e bisedimeve. Bisedimet Kosovë – Serbi të ndërmjetësuara nga BE-ja që filluan në vitin 2011 siguruan një varg marrëveshjesh pjesa më e madhe e të cilave nuk janë zbatuar deri tani.